**HUKI ʻIA**

(ʻO) kēlā hae lā, huki ʻia lā i lalo

(ʻO) kēlā hae lā, wahi hae ʻē lā, huki ʻia lā i lalo

No ke aha ia mea e **ʻae** ʻia nei lā

I luna o ko kākou?

No ke aha ia mea e **mau** ʻia nei lā

I luna o ko kākou?

 Ko kākou lā, huki ʻia lā i luna

 Ko kākou hae hae lā, huki ʻia lā i luna.

Māhea hou aʻe e welo ai ua hae aliʻi o kākou?

Pehea hou aʻe e kūpono ai hoʻi, ua hae aloha o kākou?

Ko kākou lā, huki ʻia lā i luna

Ko kākou hae lā, huki ʻia lā i luna.

Na wai lā hoʻi ka poʻe hōʻike i ka hoʻokano

Ka hōʻailona tū i ta hewa i ta wēlau ē

Lālau ka lima i kēlā kaula huki

Huki ʻia iho, huki ʻia iho ē.

**Liliʻu Ē**

(E) Liliʻu ē, noho nani mai

Kou kino ē, kiʻi milimili.

Kou maka ē, nōweo nei

Kou pāpālina, e kukū ana.

Kou poʻohiwi, ani peʻahi

Kou poli ē, nahenahe wale.

Kou kuli ē, nuku moi ʻoe

Kou wāwae pahu aʻe i luna.

Haʻina ʻia mai ana ka puana

(E) Liliʻu ē, noho nani mai.

 He inoa no Liliʻuokalani